Dan Il-Filmat Taf Inissillek Demgħa - Il-Qawwa Tal-Mużika Kbira Wisq!
F'nofs il-ġenn tal-Covid-19 beda l-programm popolari Britain's Got Talent li fih kellna x-xorti li naraw lil Destiny Chukunyere, lil Amy Borg u s-sena li għaddiet Giorgia Borg irnexxielha wkoll tikseb il-Golden Buzzer ta' Alesha Dixon. Filmat li ġibed l-attenzjoni tad-dinja kien dan li hawn mehmuż f'dan l-artiklu. Fil-filmat naraw l-audition ta' grupp b'abiltajiet differenti li lkoll jingħaqdu flimkien sabiex ikantaw il-klassika minn The Greatest Showman, This Is Me. Kanzunetta li saret titqies bħala innu għal diversi minoranzi differenti fis-soċjetajiet madwar id-dinja. Jidher li l-udjenza preżenti kienet imbellħa b'dak li qed tara quddiemha u David Walliams ma damx wisq biex għafas il-Golden Buzzer. B'hekk dan il-grupp li s'issa l-audition tiegħu rawha aktar minn 14-il miljun persuna jgħaddi direttament għas-Semi-Finali ta' dan il-programm. Nistqarru li waqt li qed insegwu dan kollu, niżżlitilna demgħa. Il-qawwa tal-mużika sabiħa wisq speċjalment meta tara l-għaqda li ġġib magħha.